समता की प्रतिमा
समता की प्रतिमा 11 वीं शताब्दी के वैष्णव संत रामानुजाचार्य की हैदराबाद में स्थित २१६ फुट मूर्ति है। इसे रामानुज प्रतिमा भी कहते हैं। यह हैदराबाद के मुचिन्तल में चिन्ना जीयार ट्रस्ट के परिसर में स्थित है। इस मूर्ति को उनके जन्म के 1000 वर्ष के उपलक्ष्य में बनाया गया है। इस पर १००० करोड़ की लागत आयी है। सन्त भगवद रामानुज का मानना था कि भगवान की दृष्टि में सभी लोग समान हैं और भगवान सभी को समान रूप से प्यार करता है। उन्होंने उस समय वर्ग, जाति और लिंग के आधार पर समाज में व्याप्त असमानताओं का विरोध किया।